Julius Smith

Julius Marius Smith (1885–1960) var en norsk maler, bosatt på Hisøy i Arendal kommune. Sammen med malere som Fred. Terkelsen, William Andersen, Knud Haaning, Ants Lepson og Ole Aagesen, blir han regnet som en av Arendalsmalerne.http://digitaltfortalt.no/things/nettutstilling-fra-gamle-arendal/H-DF/DF.1119?place=Arendal&search_context=1&count=17&pos=10 (besøkt 24. mars 2015)


Smith bodde på Fagerheim på Hisøy; en stor sveitservilla, hvor barnehagen og His skole nå ligger.Nyhetsklipp: Kulturuka: «Vi over 60 etterlyser Julius Smith-bilder» i Agderposten 5. april 2008

Han var utdannet dispasjør, men livnærte seg som kunstmaler det meste av sitt liv. Han var kjent for å male i stort format og med kraftfulle farger. Motivene var ofte historiske med lokale motiver fra hjembyen Arendal, men motivene kunne også være av fiskere, arbeidsfolk, unger og travle hverdager. Flere av maleriene hans eies av institusjoner, blant annet Sparebanken Sør og  Arendal Handelsstands Forening. 

I 2008 ble det arrangert en stor separatutstilling med  83 av Julius Smiths arbeider på Lindvedske hus i Arendal.  Utstillingen ble en stor suksess, og bildene ble i Agderposten beskrevet som impresjonistiske, med stor hengivenhet til natur og lys. Maleriene gav et tidsbilde på hvordan Arendal og kystkulturen var på slutten av attenhundretallet og fram til første halvdel av nittenhundretallet.Birte Hegerlund Runde: «Bilder med historie» i Agderposten 26. september 2008

 Referanser 

Kategori:Norske billedkunstnere
Kategori:Norske malere